stanford-oval/wikipedia huggingface dataset:
מייק קראפו
ביוגרפיה

קראו נולד בעיר איידהו פולס למלבה (לבית אולסן) וג'ורג' לוול קראפו. אחיו, טרי, גדול ממנו ב-12 שנים. הוא שאר בשר רחוק של הנרי קראפו, שכיהן כמושל מישיגן בשנים 1865–1869 וכן של ויליאם דוראנט, נכדו של הנרי שהיה מחלוצי תעשיית הרכב ושייסד את ג'נרל מוטורס. את לימודיו התיכוניים סיים ב-1969 וב-1973 היה לבוגר אוניברסיטת בריגהאם יאנג במדע המדינה. ב-1977 קיבל תואר ראשון במשפטים מאת בית הספר למשפטים בהרווארד. במשך שנה אחת בשלהי שנות ה-70 של המאה ה-20 היה מתמחה של השופט ג'יימס מ. קרטר מבית המשפט הפדרלי התשיעי לערעורים של ארצות הברית ולאחר מכן שב לאיידהו, שם עבד כעורך דין.
במהלך שנות ה-80 של המאה ה-20 נהפך קראפו לפעיל במסעות הבחירות של המפלגה הרפובליקנית למושבים בבית המחוקקים של איידהו. אחיו טרי היה חבר בבית הנבחרים של איידהו וכיהן שם כמנהיג הרוב (1968–1972) והיה כוכב עולה בפוליטיקה של איידהו. בעקבות מותו של טרי מלוקמיה ב-1982, התמודד קראפו לסנאט של איידהו. הוא נבחר לסנאט ב-1984 וכיהן שם עד 1992. ב-1988, באופן בלתי צפוי, הנשיא הזמני של הסנאט ג'ים ריש לא נבחר מחדש לסנאט וקראפו נבחר על ידי עמיתיו לתפקיד הנשיא הזמני. הוא כיהן בתפקיד זה בשנים 1988–1992.
ב-27 בינואר 1989 כיהן קראפו כמושל איידהו במשך מחצית היממה. המושל ססיל אנדרוס היה מחוץ לגבולות איידהו כשהעיד בפני הקונגרס של ארצות הברית, ולאחר מכן סגן המושל דאז בוץ' אוטר היה גם הוא מחוץ לאיידהו. לפי סדר הירושה של מושל איידהו, הנשיא הזמני של הסנאט הוא הבא בתור לרשת את המושל לאחר סגן המושל. ב-1992 נבחר לקונגרס של ארצות הברית, כחבר בית הנבחרים האמריקאי מטעם מחוז הקונגרס השני של איידהו. הוא נבחר שוב במשך שלוש פעמים עד 1999, עת נבחר לסנאט של ארצות הברית.
ב-1998, הסנאטור דירק קמפת'ורן נבחר למושל איידהו ולפיכך התפנה מושבו בסנאט. קראפו, אז חבר בית הנבחרים של ארצות הברית, החליט להתמודד למושבו הריק. הוא נבחר באותה השנה לכהונה בת שש שנים, וזכה פעם אחר פעם עד לבחירתו האחרונה ב-2016. קראפו נהפך לסנאטור הבכיר של איידהו כאשר הקונגרס ה-111 של ארצות הברית התכנס ב-3 בינואר 2009, והסנאטור לארי קרייג, שייצג את איידהו בסנאט בין השנים 1991–2009, החליט שלא להיבחר מחדש. בכינוס הקונגרס ה-121 של ארצות הברית, קראפו דורג במקום ה-39 בבכירותו בסנאט. הוא התנגד לחוק הגנת החולה וטיפול בר השגה של הנשיא ברק אובמה ואף הצביע נגדו. ב-2011 היה חבר במה שכונה "כנופיית השישה" שניסתה להציע לסנאטורים הדמוקרטים עסקה שתכלול הורדה משמעותית בגירעון התקציבי.
בסוף דצמבר 2012 נעצר קראפו בידי משטרת אלכסנדריה שבוירג'יניה לאחר שנכשל בבדיקת ינשוף. לאחר שחרורו בערבות מהמעצר פרסם קראפו הודעה לתקשורת ובה אמר: "שגיתי ואני מתנצל בפני משפחתי, בפני הבוחרים שלי וכל מי שנתן בי את מבטחו. אני לוקח על עצמי אחריות ואשא בעונש שיוטל עלי. אנקוט צעדים להבטיח שזה לא יקרה שוב לעולם". יתרה מזאת, שתיית אלכוהול אסורה על פי חוקי הכנסייה המורמונית בה חבר.
עם פרסום הקלטת בה נשמע דונלד טראמפ, המועמד הרפובליקני לנשיאות משתמש בשפה גסה כלפי אישה באוקטובר 2016, חודש ימים לפני הבחירות לנשיאות שנערכו באותה השנה, הודיע קראפו על הסרת תמיכתו במועמד לנשיאות. במרץ 2018 היה ממנסחי "החוק לעידוד צמיחה כלכלית, הקלה רגולטורית והגנה על הצרכן", שזכה לתמיכת המפלגה הדמוקרטית ושהטיל הקלה בפיקוח שהוטל על המגזר הפיננסי בארצות הברית בעקבות המשבר הכלכלי העולמי ב-2008, הידוע בשם חוק דוד-פרנק.
הערות שוליים

↑  נהגה קרייפו (KRAY-poh)
↑  Mormon Has Good Chance At Senate Seat Republican Rep. Crapo Would Be First Lds Member From Idaho To Win, באתר Spokesman.com‏, 17 בנובמבר 1997
↑  יצחק בן חורין, סנאטור רפובליקני נסע שתוי באור אדום - ונעצר, באתר ynet, 24 בדצמבר 2012
↑  ווינט, במפלגה קוראים לטראמפ לפרוש: "לא נצביע לך", באתר כלכליסט, 8 באוקטובר 2016
↑  יונתן קירשנבאום, ‏הקונגרס שכח, העם זוכר, באתר דבר העובדים בארץ ישראל, 14 בדצמבר 2018
| --- | --- |
בקרת זהויות :  ISNI: 0000 0000 5496 9408  LCCN: n2009160922  SNAC: w6k17w9w  US Congress: C000880  VIAF: 78876588   WorldCat (עם VIAF): 78876588
שפילד (אלבמה)

| --- | --- |

מרכז העיר
 מדינה:  ארצות הברית ארצות הברית
 מדינה:  אלבמה אלבמה
 מחוז:  קולברט
 תאריך ייסוד:  17 בפברואר 1885
 על שם:  שפילד 
 שטח:  17.06 קמ"ר
 גובה:  157 מטרים
 אוכלוסייה:  ‏
  ‑ בעיר:  9,403 (1 באפריל 2020)
 קואורדינטות:  34°45′35″N 87°41′41″W﻿ / ﻿34.759721°N 87.694592°W﻿ / 34.759721; -87.694592 
 אזור זמן:  UTC -6
 http://www.sheffieldalabama.org
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה שפילד(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה שפילד(למפת אלבמה רגילה) מונטגומרי ברמינגהאם האנטסוויל מוביל טסקלוסה דיקייטר דותן מ י ס י ס י פ י  טנסי ג'ורג'יה פלורידה מפרץ מקסיקושפילד(למפת אלבמה מוגדלת) מונטגומרי ברמינגהאם האנטסוויל מוביל טסקלוסה דיקייטר דותן מ י ס י ס י פ י  טנסי ג'ורג'יה פלורידה מפרץ מקסיקושפילד  he tabBackground:;tabBorder:#aaa;defaultTab:0;
 
שפילד (באנגלית: Sheffield) היא עיר במחוז קולברט במדינת אלבמה בארצות הברית. היא העיר השנייה בגודלה במחוז אחרי מאסל שולס, והשלישית בגודלה באזור המטרופוליטני פלורנס-מאסל שולס, המתפרס על הפינה הצפון-מערבית של אלבמה, אחרי מאסל שולס ופלורנס. בעיר מתגוררים כ-9,000 תושבים (הערכה ל-2017).
העיר שוכנת על הגדה הדרומית של נהר טנסי בקרבה לאגם וילסון המלאכותי שנסכר על ידי סכר וילסון. היא גובלת בבירת המחוז טסקמביה בדרום, במאסל שולס בדרום-מזרח ונמצאת מול פלורנס ששוכנת בגדה הצפונית. שפילד משתרעת על שטח של כ-17 קמ"ר.
היסטוריה

ככל הנראה תחילת ההתיישבות באזור הייתה של חיילים יוצאי מלחמת קריק (אנ') שהתרחשה באזור בשנים 1813 ו-1814 כנגד שבט הילידים קריק (אנ'). זמן קצר לאחר המלחמה כל האדמות בסביבה נרכשו על ידי החברה של הגנרלים אנדרו ג'קסון וג'ון קופי (אנ') שפיקדו על הקרבת באזור.
בעשורים האחרונים של המאה ה-19 התגלו באזור מרבצים גדולים של עפרת ברזל ואבן גיר שתרמו להתפתחותו. באותן שנים הבנקאי היהודי אלפרד הוגר מוזס (אנ') ממונטגומרי, בירת אלבמה, הגיע כדי לבחון כדאיות כלכלית של שדות כותנה באזור, והבחין בפוטנציאל גדול למקום להפוך למרכז תעשייתי.. ביחד עם אחיו מרדכי מוזס הוא הקים את "חברת שפילד לקרקע, ברזל ופחם" (Sheffield Land, Iron, and Coal Company), רכש ב-1883 באזור שטח בגודל 2,700 אקר והחל בהכנות להקמת יישוב עתידי. העיר, שנקראה על שם העיר התעשייתית שפילד באנגליה, הוקמה באופן רשמי ב-17 בפברואר 1885 ומושל אלבמה אדוארד א. אוניל (אנ') מינה את מוזס לראש העיר הראשון.
העיר החדשה החלה להתפתח במהירות ונבנו בה מספר תנורים רמים שאפשרו פיתוח של תעשיית מטאלורגיה. עם זאת, כעבור שנים ספורות חברת השקעות משמעותית בדרום קרסה, והובילה בין היתר למשבר בחברת שפילד, שקרסה סופית בעקבות המשבר הכלכלי של 1893 (אנ'). משפחת מוזס עברה משפילד אל סנט לואיס שבמיזורי ושפילד נותרה עיר קטנה למדי.
שפילד התפתחה באטיות עד מלחמת העולם הראשונה. באותן שנים נשיא ארצות הברית וודרו וילסון הורה להקים את סכר הידרואלקטרי במטרה ליצור מפעלים לעיבוד אמוניום חנקתי, שנדרש להכנת תחמושת, מה שייצר קפיצה בהתיישבות האזור. בסופו של דבר המפעלים נפתחו רק לאחר סיום המלחמה ובניית הסכר הושלמה סופית רק ב-1924 והאזור חזר למצבו הקודם.
כעבור כעשור הוקמה רשות עמק טנסי שהפכה להיות בעלי הסכר והיא הסבה את המפעלים למפעלי דשן שעזרו לאוכלוסייה המקומית לצלוח את השפל הגדול. כעבור כמה שנים הוקם גם מפעל להיתוך אלומיניום שהיה פעיל מאוד בשנות מלחמת העולם השנייה. ב-1957 נוסף מפעל רכב של חברת פורד שפעל עד 1983, וביחד עם סגירתו האבטלה בשפילד גדלה באופן משמעותי.
בשנות ה-70 של המאה ה-20 עבר לשפילד אולפן מאסל שולס סאונד (אנ'), שפרש מאולפני FAME במאסל שולס, והיה אחד האולפנים הגדולים בתעשיית המוזיקה האמריקאית באותה תקופה.
דמוגרפיה

לפי הערכת אוכלוסין ב-2016 שכנו בעיר 9,067 תושבים, מתוכם 71.7% הזדהו כלבנים, 21.1% כאפרו-אמריקאים, 3.0% כהיספנים, 0.6% כאסייתים, 0.6% כילידים אמריקאים ו-0.3% כבעלי מוצא מאיי האוקיינוס השקט. ההכנסה הממוצעת עמדה על $21,031 וההכנסה החציונית עמדה על $33,869.
הערות שוליים

1 2  אתר American FactFinder של לשכת מפקד האוכלוסין של ארצות הברית (באנגלית)
↑  קובצי אינדקס ארצות הברית 2017 של לשכת מפקד האוכלוסין של ארצות הברית (באנגלית)
1 2 3 4 5 6 7  כריסטופר מלוני, שפילד, אנציקלופדיה של אלבמה (באנגלית)
1 2 3  מונטגומרי, אלבמה, אנציקלופדיה של קהילות יהודיות דרומיות, מכון גולדרינג/וולדנברג לחיים יהודיים בדרום ארצות הברית (אנ') (באנגלית)
| --- | --- |
בקרת זהויות :  NLI: 987007564551605171  LCCN: n81138429  MusicBrainz: 4c5c2450-050b-41f1-a450-35b2ffc4e4db  NARA: 10046342  VIAF: 133706141   WorldCat (עם VIAF): 133706141
רום (ג'ורג'יה)

| --- | --- |
דגל רום

מראה העיר
 מדינה:  ארצות הברית ארצות הברית
 מדינה:  ג'ורג'יה ג'ורג'יה
 מחוז:  פלויד
 ראש העיר:  Craig McDaniel
 שפה רשמית:  אנגלית
 תאריך ייסוד:  1834
 שטח:  81.9 קמ"ר
 גובה:  187 מטרים
 אוכלוסייה:  ‏
  ‑ בעיר:  37,713 (1 באפריל 2020)
  ‑ צפיפות:  453 נפש לקמ"ר (2010)
 קואורדינטות:  34°15′36″N 85°11′06″W﻿ / ﻿34.26°N 85.185°W﻿ / 34.26; -85.185 
 אזור זמן:  UTC -5
  אתר האינטרנט הרשמי של רום
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה רום(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה רום(למפת ג'ורג'יה רגילה) אטלנטה אוגוסטה קולומבוס סוואנה את'נס מייקון אולבני וורנר רובינס ולדוסטה דלטון קרוליינה הדרומית  צפ. קר. טנסי אלבמה פלורידה האוק. האטלנ. רום(למפת ג'ורג'יה מוגדלת) אטלנטה אוגוסטה קולומבוס סוואנה את'נס מייקון אולבני וורנר רובינס ולדוסטה דלטון קרוליינה הדרומית  צפ. קר. טנסי אלבמה פלורידה האוק. האטלנ. רום  he tabBackground:;tabBorder:#aaa;defaultTab:0;
רום (באנגלית: Rome) היא בירת מחוז פלויד שבמדינת ג'ורג'יה שבארצות הברית, העיר הגדולה ביותר במחוז ומרכז המטרופולין השוכן על כל שטח המחוז. היא גם העיר הגדולה ביותר בצפון-מערב ג'ורג'יה.
רום שוכנת למרגלות הרי האפלצ'ים והיא נבנתה על מפגש הנהרות אטווה (Etowah) ואוסטנאולה (Oostanaula) המתלכדים בה לנהר קוסה (Coosa). בשל מיקומו האסטרטגי היה אזור זה במשך זמן רב בשליטתם של עמי המוסקוגי (Muscogee) ומאוחר יותר הצ'רוקי. מנהיגי הצ'רוקי כמו מייג'ור רידג' וג'ון רוס התגוררו כאן לפני העברתם הכפויה של האינדיאנים מערבה.
רום התפתחה על שטח של שבע גבעות כשהנהרות השונים זורמים ביניהן, מאפיין גאוגרפי שנתן השראה למתיישבים הלבנים שהקימו אותה לקרוא לה על שם רומא, בירת איטליה. בתקופה שלפני מלחמת האזרחים התפתחה רום כמרכז שווקים וסחר בזכות מיקומה על נהרות, שבאמצעותם נשלח יבול הכותנה העשיר של האזור בדרך לחוף המפרץ של ארצות הברית וליעדי יצוא מעבר לים.
רום התפתחה כמרכז אזורי לשירותי בריאות וחינוך. בנוסף למערכת החינוך הציבורית שלה פועלים בה כמה בתי ספר פרטיים ומכללות ברמה גבוהה.
בסוף שנות העשרים של המאה ה-20 הקימה חברה אמריקאית מפעל לייצור זהורית במיזם משותף עם חברה איטלקית. מיזם זה והעיר רום שבג'ורג'יה זכו לכבוד מאיטליה, כאשר ב-1929 שלח לה הרודן האיטלקי, בניטו מוסוליני, העתק של פסל רמוס ורומולוס היונקים מאמם הזאבה, הסמל הקשור למיתוס על ייסוד העיר רומא.
היסטוריה > ייסוד העיר

רום נוסדה ב-1834 על ידי מתיישבים לבנים שהתיישבו בהדרגה בג'ורג'יה. מייסדי העיר היו קולונל דניאל ר. מיטצ'ל, קולונל זכריה הרגרוב, מייג'ור פיליפ המפיל, קולונל ויליאם סמית' וג'ון לומפקין, אחיינו של מושל ג'ורג'יה, וילסון לומפקין. רובם לחמו במלחמת 1812. מי שהגה את הרעיון לשם העיר היה קולונל מיטצ'ל שהציע את השם רום בשל גבעותיה ונהרותיה של העיר. הצעתו של מיטצ'ל התקבלה וב-1835 אישרה אספת המחוקקים של ג'ורג'יה את הקמתה של העיר. לאחר מכן הועבר מקום מושב המחוז מליווינגסטון לרום.
בשלב זה האזור היה מיושב ברובו על ידי הצ'רוקים והעיר התפתחה כמרכז שירות לצורכי המגזר החקלאי שהתבסס על גידולי הכותנה שהחלה להתפתח אז. המצאת מנפטת הכותנה בסוף המאה ה-18 הפכה את תהליך העיבוד של הכותנה קצרת הסיבים לרווחי. היה זה סוג הכותנה ששגשג בצורה הטובה ביותר באזורים ההרריים, בניגוד לזו שגודלה באזורי החוף.
רוב שטחם של האזורים ההרריים של ג'ורג'יה התפתח להיות למה שהיה ידוע בשם "החגורה השחורה" (Black Belt), על שם האדמה הפורייה ובהמשך על שם אוכלוסיית העבדים השחורים שעיבדה את מטעי הכותנה. חלק ניכר של אוכלוסיית הצ'רוקים לקח חלק בעיבוד אדמות הכותנה כיבול מסחרי, שעד מהרה החליפה את הסחר בעורות כמקור עושרו של האזור. ב-1836 הגיע דרך נהר קוסה לרום ספינת הקיטור הראשונה, כך הופחת זמן השיווק של הכותנה וקוצר זמן ההגעה מרום לניו אורלינס ולחוף המפרץ של ארצות הברית, בסיס הייצוא העיקרי של הכותנה.
ב-1838 אפסו סיכויים החוקיים של הצ'רוקים להתנגד לגירושם. הם היו השבט העיקרי האחרון מבין שבטי דרום-המזרח שאולצו בכוח לעבור אל הטריטוריה האינדיאנית, כיום אוקלהומה, במסגרת מה שכונה "נתיב הדמעות". לאחר העברתם של הצ'רוקים נלקחו בתיהם ובתי העסק שלהם על ידי לבנים ורובם חולקו באמצעות הגרלה.
כלכלת רום המשיכה לשגשג. ב-1849 הושלמה סלילתה של שלוחה באורך של 29 ק"מ של מסילת הרכבת המערבית-אטלנטית, כך שופרו דרכי התחבורה אל המזרח. מסילה זו עברה במקום בו עובר כיום הכביש המדינתי מספר 293. ב-1860 מנתה אוכלוסיית העיר 4,010 תושבים ואוכלוסיית המחוז מנתה 15,195 תושבים.
היסטוריה > תקופת מלחמת האזרחים

תעשיות הברזל של רום היו מרכז תעשייתי חשוב במהלך מלחמת האזרחים, שסיפק תותחים ואמצעי חימוש רבים למאמץ המלחמתי של הקונפדרציה. באפריל 1863 הגן גנרל צבא הקונפדרציה, נייתן בדפורד פורסט על העיר כנגד התקיפה שניהל קולונל צבא האיחוד, אייבל סטרייט מהאזור שממזרח לסדר בלף שבאלבמה. פורסט הערים על סטרייט שנכנע ק"מ ספורים מרום. בהבינם את פגיעותה של העיר, הקציבו חברי מועצת העיר סכום של 3,000 דולר לבניית שלושה קווי ביצורים. אף על פי שאלו היו מבצעיים באוקטובר 1863, המאמצים לחזקם נמשכו עם התקדמות המלחמה. הביצורים נקראו על שם תושבי העיר שנהרגו במלחמה. פורט אטווי ניצב על הגדה המערבית של נהר אוסטנולה, פורט נורטון ניצב על גדתו המזרחית ופורט סטובל ניצב על הגדה הדרומית של נהר אטווה. מאוחר יותר נבנה מבצר אחד לפחות על הגדה הצפונית של נהר קוסה.
במאי 1864 תקף גנרל צבא האיחוד, ג'פרסון ק. דייוויס, תחת פיקודו של מייג'ור גנרל ויליאם שרמן, את רום וכבש אותה לאחר שביצע איגוף של כוחות מגיני הקונפדרציה שנסוגו בפיקודו של מייג'ור גנרל סמואל גיבס פרנץ'. גנרל צבא האיחוד ויליאם ונדבר הוצב ברום. עקב ביצוריה של רום ותעשיות הברזל שבה, הייתה רום מטרה חשובה במהלך צעדתו של שרמן דרך ג'ורג'יה ללכידת והשמדת המשאבים של הקונפדרציה. כוחותיו של דייוויס החזיקו ברום במשך כמה חודשים וביצעו תיקונים במערכת הביצורים. עוד לפני שהוציא הגנרל שרמן את סדרת הפקודות בנובמבר 1864 לקראת הצעדה אל הים, הרסו כוחות צבא האיחוד את ביצוריה של רום, את מפעלי הברזל, את קו הרכבת לקינגסטון ומשאבים נוספים שהיו עלולים לשמש למאמץ המלחמתי של הדרום בעת נסיגתם מרום כדי להשתתף במערכה על אטלנטה.
היסטוריה > תקופת השיקום

ב-1871 נבנה ברום מגדל מים שניצב על גבעת נילי (Neely Hill) המשקיפה על מרכז העיר. מאוחר יותר הפך מגדל זה להיות מגדל שעון שניתן לראותו ממקומות רבים בעיר. מגדל זה משמש מאז כנקודת הציון הסמלית של העיר והוא מופיע על סמל העיר ועל סמלים של עסקים מקומיים. כתוצאה מכך שונה שמה של גבעת נילי ל"גבעת המגדל" או "גבעת מגדל השעון". בתקופה זו נוסדו ברום בתי הספר הראשונים שלה שב-1868 זכו לראשונה למימון מהמדינה. בתי הספר היו מופרדים גזעית ובתי הספר שיועדו לילדי העבדים המשוחררים פעלו בהיקף המינימלי שנדרש על פי התיקונים החדשים לחוקה. ביטול העבדות הצריך את הסדרתו מחדש של שוק העבודה.
בשל מיקומה על צומת נהרות, סבלה רום לעיתים מזומנות מסדרות של הצפות. השיטפון של 1886 הציף את העיר כך שספינות הקיטור שטו במורד רחוב בראוד. ב-1891, על פי המלצת חיל ההנדסה של צבא ארצות הברית, תיקנה אספת הנבחרים של מדינת ג'ורג'יה את כתב הזכויות של רום כך שהעיר תוכל להקים ועדה שתדאג לבניית סוללות שיגנו על העיר מפני שיטפונות עתידיים. בסוף שנות התשעים של המאה ה-19 ננקטו צעדים נוספים להגנה מפני שיטפונות, כולל הרמת המפלס של רחוב בראוד בכ-4.6 מטרים. כתוצאה מכך, רבות מקומות הקרקע של הבניינים ההיסטוריים של רום הפכו להיות מרתפים.
היסטוריה > המאה ה-20

ב-1928 הוקם ברום מפעל לייצור סיב הזהורית (rayon). היה זה מיזם עסקי משותף עם חברה איטלקית. מנהיג איטליה בניטו מוסוליני שלח גוש שיש מפורום רומאנום שעליו נחקק "מרומא העתיקה לרומא החדשה", כדי שישמש כאבן הפינה למפעל החדש. לאחר שהושלמה בניית המפעל ב-1929, כיבד מוסוליני את העיר רום בהעתק עשוי מארד של פסל רמוס ורומולוס היונקים מהזאבה הקפיטולינית. הפסל הוצב בחזית בניין עיריית רום על בסיס העשוי שיש לבן שהובא מהעיר טייט שבג'ורג'יה ועליו הוצבה טבלה שעליה נכתב:
"פסל זה של הזאבה הקפיטולינית, כמבשרת של שגשגו ותהילה, נשלח מרומא העתיקה לרומא החדשה בתקופת שלטונו של בניטו מוסוליני בשנת 1929".
ב-1940 הפכו הרגשות האנטי-איטלקים במהלך מלחמת העולם השנייה כה חזקים עד שמועצת העיר רום החליטה להעביר את הפסל לאחסון כדי למנוע מעשי ונדליזם. הפסל הוחלף בדגל ארצות הברית וב-1952 הושב הפסל למקומו הקודם בחזית בניין העירייה.
היסטוריה > המאה ה-20 > השפל הגדול

השפעתו של השפל הגדול על רום הייתה, באופן משמעותי, חמורה פחות בהשוואה לערים אחרות בארצות הברית, גדולות ממנה. מאז שהפכה העיר למרכז חקלאי, ניתן היה לגדל יבולים לאכילה בסביבתה. מפעל הטקסטיל של רום המשיך לפעול וסיפק מקומות עבודה והיווה בלם כנגד הקשיים של תקופת השפל.
לתקופת השפל קדם בדרום ארצות הברית "משבר הכותנה". משבר זה הגיע לרום באמצע שנות העשרים וגרם לחוואים רבים לעזוב, למכור את אדמתם או לעבור לעיסוק בענפים חקלאיים אחרים, כמו תירס. עובדי חוות רבים עקרו ממקומותיהם ואפרו-אמריקאים רבים עזבו את האזור במה שנקרא "ההגירה הגדולה" (Great Migration), בחפשם עבודה בערים, כולל אלו בצפון ובמערב התיכון. יבולי הכותנה הושמדו על ידי סוג של חדקונית (Anthonomus grandis) שהגיעה לג'ורג'יה ב-1915 לאחר שפלשה אליה מלואיזיאנה. חיפושית זו זרעה חורבן בשדות כותנה רבים וגרמה לדעיכת כלכלתה של רום.
בעוד שהאזור הסובב את רום לא היה במצב נואש כמו ערים גדולות רבות בתקופת השפל הגדול, משפחות רבות נאבקו כנגד מצב כלכלי קשה. עבודה לא הייתה בנמצא ומחירי המזון ומוצרים בסיסיים היו בעליה. בין פעילויות הצדקה למען העניים, רכשו תושבים אמידים של העיר כרטיסים להופעה שהועלתה על ידי אומנים מקומיים. רווחי ההופעה שימשו לקניית מצרכי מכולת שנארזו בקופסאות שנמכרו במחירים מסובסדים למשפחות נזקקות.
במסגרת מיזם פרטי ליצירת מקומות עבודה למובטלים, החליט ס.ה סמית' הבן להרוס את מלון ארמסטרונג ולבנות במקומו את מלון גרייסטון. במיזם זה הועסקו פועלים רבים. ב-30 בנובמבר 1933 דיווח העיתון "רום ניוז-טריביון" על עלייה בהיקף הבנייה המקומי.
הערות שוליים

↑  [ http://www.ourgeorgiahistory.com/ogh/Tristan_de_Luna Taylor, Samuel. "Tristan de Luna". Our Georgia History. Golden Ink. Retrieved March 8, 2011.]
↑  "Cherokee County Historical Maps". Georgia Info. Digital Library of Georgia. 2001. Retrieved March 8, 2011.
↑  "Floyd County". Calhoun Times. September 1, 2004. p. 75. Retrieved 24 April 2015.
↑  Willett, Robert L. (2011). "The Lightning Mule Brigade -- Attack on Rome, Georgia". About North Georgia. Golden Ink. Retrieved March 8, 2011.
↑  RomeGeorgia.com: Article on the history of Rome's forts. Archived November 20, 2008
↑  "Fort Norton, Rome, Georgia". Roadside Georgia. Retrieved March 8, 2011.
↑  McElwee, Bobby. "Rome, Georgia". Roadside Georgia. Golden Ink. Retrieved March 8, 2011.
↑  "Between the Rivers Historic District". Guide to Rome Georgia. RomeGeorgia.com. Retrieved March 8, 2011.
↑  "Romulus and Remus Statue". Georgia Info. Digital Library of Georgia. 2010. Retrieved March 8, 2011.
↑  Great Depression. New Georgia Encyclopedia. 8 November 2007. Retrieved September 14, 2010.
↑  Boll Weevil. The New Georgia Encyclopedia. Retrieved October 20, 2010.
| דגל ג'ורג'יה מדינת ג'ורג'יה |
| --- | --- | --- |
| בירת המדינה | אטלנטה |  |
| אזורים גאוגרפיים | מישור החוף האטלנטי • הרי בלו רידג' • המטרופולין של אטלנטה • עמק טנסי |  |
| היישובים הגדולים ביותר | אטלנטה • אוגוסטה • קולומבוס • סוואנה • את'נס • סנדי ספרינגס • רוזוול • מייקון • ג'ונס קריק • אולבני • וורנר רובינס • אלפארטה • מריאטה • ולדוסטה • סמירנה • דאנוודי • רום • איסט פוינט • מילטון • גיינסוויל |  |
| נושאים נוספים | מחוזות • סמלים • היסטוריה • דמוגרפיה • יהדות ג'ורג'יה |  |
| --- | --- |
בקרת זהויות :  NLI: 987007566858605171  LCCN: n81068041  MusicBrainz: db568849-5f62-4d18-a2a8-d55612b5b9a7  NARA: 10040273  VIAF: 128884783   WorldCat (עם VIAF): 128884783 
מפת 7 הגבעות ו-3 הנהרות של רום
מגדל השעון, לשעבר מגדל המים
פסל רמוס ורומולוס ברום
אדם מוריסון

| --- | --- |

מוריסון בשנת 2011
 לידה:  19 ביולי 1984 (בן 40) גלנדייב, מונטנה, ארצות הברית 
 עמדה:  סמול פורוורד
 גובה:  2.03 מטרים
 מכללה:  אוניברסיטת גונזגה
 דראפט:  בחירה שלישית, 2006 שארלוט בובקאטס
 קבוצות כשחקן
 2006–2009 2009–2010 2011 2012:  שארלוט בובקאטס לוס אנג'לס לייקרס הכוכב האדום בלגרד בשיקטש
 הישגים כשחקן
 2 זכיות באליפות ה-NBA‏ (2009, 2010) חמישיית הרוקיז השנייה של העונה ב-NBA‏ (2007) זכייה בגביע הטורקי (2012)
 
אדם ג'ון מוריסון (באנגלית: Adam John Morrison; נולד ב-19 ביולי 1984) הוא כדורסלן עבר אמריקאי, אשר היה פעיל בין השנים 2006–2012.
נבחר על ידי שארלוט בובקאטס בבחירה השלישית של דראפט ה-NBA‏ 2006 לאחר קריירת מכללות מרשימה, אך אכזב כשחקן מקצועי ופרש ממשחק כבר לאחר 6 עונות. נחשב בעיני פרשנים רבים לאחד מנבחרי הדראפט המאכזבים ביותר אי פעם.
נעורים וקריירת תיכונים

מוריסון נולד בעיר גלנדייב שבמונטנה, ובגיל 9 עבר עם משפחתו לספוקיין שבמדינת וושינגטון. בכיתה ח' רזָה מוריסון בכ-15 ק"ג תוך מספר חודשים, ולאחר שחש בחולשה גופנית במהלך מחנה כדורסל בו השתתף, הובהל לחדר מיון ואובחן כחולה בסוכרת מסוג 1. על אף מחלתו הפך מוריסון לשחקן המוביל בקבוצת הכדורסל של "תיכון מיד" המקומי, והוליך אותה בשנת 2003 למעמד גמר אליפות התיכונים של וושינגטון. במשחק הגמר קלע מוריסון 37 נקודות, אך קבוצתו הפסידה מול "תיכון פרנקלין", אותה הוביל ארון ברוקס.
קריירת מכללות

בשנת 2003 החל מוריסון ללמוד באוניברסיטת גונזגה, ובעונתו הראשונה בקבוצת הכדורסל שלה קלע 11.4 נקודות למשחק כשחקן ספסל. בעונה העוקבת הפך לקלעי המוביל של הקבוצה, כשקלע ממוצע של 19 נקודות למשחק, ונבחר לחמישיית העונה של מחוז החוף המערבי (WCC).
בעונתו השלישית בגונזגה הוביל את כל שחקני ליגת המכללות עם 28.1 נקודות בממוצע למשחק, והוליך את קבוצתו לשלב שמינית גמר טורניר אליפות המכללות (NCAA Sweet Sixteen) בפעם הרביעית בלבד בתולדותיה. במשחק שמינית הגמר מול UCLA קלע מוריסון 24 נקודות, אך גונזגה הפסידה בתוצאה 71–73 לאחר שכבר הובילה ב-17 הפרש. בשניות הסיום של המשחק פרץ מוריסון בבכי, ולאחר שריקת הסיום נשכב על רצפת האולם וכיסה את פניו. הבעת הרגשות העזה של מוריסון זכתה לתגובות רבות, והפכה ברבות השנים לאחד מרגעיו הזכורים ביותר בקריירה. בסיום אותה עונה עזב מוריסון את גונזגה, והעמיד את עצמו לבחירה בדראפט ה-NBA.
קריירה מקצועית > שארלוט בובקאטס

בדראפט ה-NBA‏ 2006 נלקח מוריסון על ידי שארלוט בובקאטס בבחירה השלישית, אחרי אנדראה ברניאני ולמרכוס אולדרידג'. בכך היה מוריסון השחקן הראשון שנבחר על ידי מייקל ג'ורדן כבעלים של הקבוצה. בתחילת עונת הרוקי שלו הציג יכולת מבטיחה עם ממוצע של 15.3 נקודות למשחק ב-15 משחקיו הראשונים, אך בהמשך זכה לדקות משחק מועטות יותר וסיים את העונה עם 11.8 נקודות למשחק ב-37.6% קליעה מהשדה בלבד.
באוקטובר 2007 סבל מוריסון מקרע ברצועה הצולבת הקדמית של ברכו הימנית, אחרי שלוק וולטון הפיל אותו לרצפה בקרוסאובר. ונאלץ להחמיץ את כל עונת 2007/2008. בעונה העוקבת זכה לכ-15 דקות בממוצע למשחק בשארלוט, וקלע 4.5 נקודות למשחק בלבד.
קריירה מקצועית > לוס אנג'לס לייקרס

בפברואר 2009 נשלח יחד עם שאנון בראון בטרייד ללוס אנג'לס לייקרס, בתמורה לוולדימיר ראדמנוביץ'. בעונות 2009 ו-2010 זכה עם הלייקרס באליפות ה-NBA, אך מיעט לשחק ושותף בשני משחקי פלייאוף בסך הכול.
קריירה מקצועית > אירופה

בספטמבר 2011 חזר מוריסון לשחק לאחר שנת הפסקה, וחתם על חוזה בכוכב האדום בלגרד מליגת העל הסרבית. לאחר 8 משחקים בבלגרד, בהם קלע 15.5 נקודות למשחק, שוחרר מהקבוצה.
בינואר 2012 חתם על חוזה בבשיקטש מליגת העל הטורקית. בשמונת משחקיו בקבוצה קלע 11.8 נקודות למשחק, בטרם שוחרר ופרש ממשחק.
הערות שוליים

↑  עשרת ה"באסטים" הגדולים בתולדות ה-NBA, באתר רויטרס, 20 במאי 2019
↑  עשרת ה"באסטים" הגדולים ביותר מאז שנת 2000, באתר bleacherreport.com,‏ 7 במאי 2018
1 2  החיים כ"באסט" ב-NBA, באתר bleacherreport.com,‏ 21 ביוני 2016
↑  המאבק של מוריסון בסוכרת, באתר ספורטס אילוסטרייטד, 19 בינואר 2004
↑  ברוקס ומוריסון הולכים בדרכים נפרדות, באתר seattletimes.com,‏ 12 במאי 2009
↑  סטטיסטיקות המכללות של מוריסון, באתר sports-reference.com
↑  סטטיסטיקות המשחק בין גונזגה ל-UCLA, באתר sports-reference.com
↑  UCLA, Gonzaga, and the Legacy of Adam Morrison's Tears, באתר vice.com,‏ 27 במרץ 2015
↑  Adam Morrison cries, America squirms, באתר sfgate.com,‏ 26 במרץ 2006
↑  רשימת הנבחרים בדראפט 2006, באתר basketball-reference.com
↑  הלייקרס מצרפים את מוריסון ובראון, באתר הקבוצה, 7 בפברואר 2009
1 2  פרופיל, באתר proballers.com
מקסי רודריגס

מקסימיליאנו רובן רודריגס (ספרדית: Maximiliano Rubén Rodríguez; נולד ב-2 בינואר 1981 ברוסאריו, ארגנטינה) הוא כדורגלן עבר ארגנטינאי ששיחק בעמדת הקיצוני. רודריגס שיחק כקשר באגפים ונחשב בעבר לאחד השחקנים החשובים של אתלטיקו מדריד, ואף כיהן כקפטן שלה במשך שנתיים.
קריירת מועדונים

פרק זה לוקה בחסר. אנא תרמו לוויקיפדיה ו.
רודריגס החל את הקריירה שלו בניואל'ס אולד בויס, מועדון כדורגל ארגנטינאי המתמחה בייצוא שחקנים מוכשרים לאירופה. אחרי שנה אחת בלבד בקבוצה הוא הושאל בקיץ 2001 על ידי ריאל אוביידו הספרדית. המעבר המהיר לאירופה התברר כטעות ורודריגס חזר לניואל'ס לשנה נוספת.
ב-2002 רכשה אותו אספניול הספרדית בשורותיה הפך רודריגס לאחד השחקנים הטובים בספרד, עונת השיא שלו בקבוצה הייתה האחרונה בקבוצה (2004/2005) במהלכה כבש 15 שערי ליגה. בקיץ 2005 הוא הועבר לידי אתלטיקו מדריד תמורת סכום של 12 מיליון יורו, רודריגס המשיך להצטיין והפך במהרה לאחד מעמודי התווך של הקבוצה ממדריד. בעונת 2007/2008 עזר לקבוצה לסיים במקום הרביעי ובכך להעפיל למוקדמות ליגת האלופות.
בינואר 2010 נרכש על ידי ליברפול האנגלית בשל ירידה בזמן המשחק שלו באתלטיקו מדריד ורצונה העז של ליברפול לחיזוק.
ב-13 ביולי 2012 חזר רודריגס למועדון נעוריו, ניואלס אולד בויס הארגנטינאית.